**1. napirend**

**E l ő t e r j e s z t é s**

**Köveskál Község Önkormányzata Képviselő-testületének 2022. január 27-én tartandó ülésére**

**Tárgy: Polgármester tiszteletdíjának megállapítása, alpolgármester tiszteletdíjának**

**felülvizsgálata**

**Előterjesztő:** Györffy Szabolcs Zoltán,polgármester

**Előkészítette:** Nagy Éva

jogszabállyal nem ellentétes

dr. Szabó Tímea

címzetes főjegyző

Tisztelt Képviselő-testület!

I. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) a polgármesteri illetményt megállapító szabályai 2022. január 1-jétől módosultak, így a jelenleg hatályos szabályozás szerint:

**71. §**(1) A főpolgármester megbízatásának időtartamára havonta illetményre jogosult, amelynek összege 1 500 000 forint. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1 300 000 forint.

(3) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.

(4) A polgármester illetménye a (2) bekezdésben meghatározott összeg

*a)*40%-a az 500 fő és az az alatti lakosságszámú település polgármestere esetében;

*b)*50%-a az 501-1500 fő lakosságszámú település polgármestere esetében;

*c)*55%-a az 1501-2000 fő lakosságszámú település polgármestere esetében;

*d)*60%-a a 2001-5000 fő lakosságszámú település polgármestere esetében;

*e)*65%-a az 5001-10 000 fő lakosságszámú település polgármestere esetében;

*f)*75%-a a 10 001-30 000 fő lakosságszámú település polgármestere esetében;

*g)*85%-a a 30 000 fő lakosságszám feletti település polgármestere esetében.

(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

(6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

A polgármester tiszteletdíja, valamint költségtérítése egyértelműen meghatározott az Mötv. alapján, így a Képviselő-testületnek mérlegelési jogköre nincs, szükséges ugyanakkor az illetmény módosult szabályok szerinti megállapítása határozatban.

|  |  |  |  |  |  |  |
| --- | --- | --- | --- | --- | --- | --- |
| **lakosságszám** | **polgármesteri illetmény**  **(főállású)** | **polgármesteri (főállású) költségtérítés** | **polgármesteri tiszteletdíj**  **(társadalmi megbízatású)** | **polgármesteri (társadalmi megbízatású) költségtérítés** | **alpolgármesteri tiszteletdíj**  **(társadalmi**  **megbízatású)**  **maximuma** | **alpolgármesteri tiszteletdíj**  **(társadalmi**  **megbízatású)**  **költségtérítés**  **maximum** |
| 500 fő és az alatti | 520.000 Ft | 78.000 Ft | **260.000 Ft** | **39.000 Ft** | 234.000 Ft | 35.100 Ft |

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**……./2022. (….) HATÁROZATA**

***A polgármester tiszteletdíjának megállapításáról***

Köveskál Község Önkormányzata Képviselő-testülete Györffy Szabolcs Zoltán, polgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (5) bekezdése alapján 2022. január 1. napjától havi bruttó 260.000 Ft-ban állapítja meg.

A polgármester az Mötv. 71. § (6) bekezdése alapján havonta bruttó 39.000 Ft – tiszteletdíja 15 %-ának megfelelő - összegű költségtérítésre jogosult.

Utasítja az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Németh László, alpolgármester

Határidő: azonnal

II. Az Mötv. 80. § (2)-(3) bekezdése szabályozza a társadalmi megbízatású alpolgármester járandóságait az alábbiak szerint:

(2) A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

Tekintettel arra, hogy az alpolgármesteri tiszteletdíj meghatározása, illetve annak maximális összege a polgármesteri tiszteletdíj függvénye, így a hivatkozott jogszabályi változás okán annak felülvizsgálata is indokolt.

Köveskál Község Önkormányzata Képviselő-testülete a társadalmi megbízatású alpolgármester tiszteletdíját havi bruttó 44.873 Ft-ban költségtérítését havi bruttó 6730 Ft-ban állapította meg.

A 2022. január 1-jétől megállapítható maximális összeget a táblázat tartalmazza.

***Határozati javaslat:***

KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK

**……./2022. (….) HATÁROZATA**

***Az alpolgármester tiszteletdíjának megállapításáról***

A)

Köveskál Község Önkormányzata Képviselő-testülete Csonka Alexandra, társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2022. január 1. napjától havi bruttó ……..- Ft-ban állapítja meg.

Az alpolgármester az Mötv. 80. § (3) bekezdése alapján havonta …….- Ft - tiszteletdíja 15 %-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

B)

Köveskál Község Önkormányzata Képviselő-testülete Csonka Alexandra társadalmi megbízatású alpolgármester tiszteletdíját változatlanul hagyja.

Felelős: Györffy Szabolcs Zoltán, polgármester

Határidő: azonnal.